Sign in / Join .st0{fill:#34437F}.st1{fill:#878787} Saturday, September 4, 2021 ikteb hawn… Fittex It-tniġġiż fl-arja l-ikbar theddida għall-umanità Minn talk.mt September 4, 2021 8 talk.mt It-tniġġiż tal-arja qed iħalli effetti gravi fuq l-umanità kollha tant li kaġun dan it-tniġġiż globali huwa smat li l-għomor ta' biljuni ta' nies se jkun naqas b'sitt snin. Dan ifisser li minkejja l-passi ta' ġgant li għamlet ix-xjenza medika f'kull qasam, il-ħajja tan-nies fid-dinja qed tonqos u mhux tiżdied. Dan ħareġ minn studju riċerkat li sar mill-Università ta' Chicago dwar l-effetti tat-tniġġiz tal-arja li sab illi l-użu u l-ħruq ta' fossili, l-iktar il-faħam, huma qattiela akbar mit-tipjip, l-imwiet f'diżgrazzi u l-HIV/Aids. F'dan kollu, l-iktar pajjiż affettwat huwa l-Indja. Fiċ-Ċina imbagħad, minkejja li fis-seba' snin li għaddew ittieħdu passi drastiċi biex jitnaqqas il-tniġġiż u l-ħmieg mill-arja xorta waħda ma kienux biżżejjed tant li ċ-Ċiniżi qed jgħixu 2.6 snin inqas milli kienu jgħixu qabel. Skont l-istess rapport xjentifiku, il-kriżi klimatika kompliet titgħarraq mhux biss kaġun tat-tniġġiż fl-arja imma issa wkoll mid-dħaħen tan-nirien kbar u devastanti li ta' kull sena qed jaqbdu u jħallu ħerba tremenda f'telf ta' mijiet ta' etteri ta' art u siġar. It-tim ta' xjenzati li fasslu dan ir-rapport indikaw illi l-ġrajjiet li seħħew dan l-aħħar l-iktar bin-nirien u l-għarar urew li l-ġejjieni se jkun ferm diffierenti minn dak li l-umanita qed taspira għalih. U dan jibqa hekk jekk il-gvernijiet u l-mexxejja jibqgħu ċassi u ma jieħdu ebda azzjoni drastika li timmitiga din il-kriżi klimatika. Sostnew ukoll illi l-effetti pożittivi tal-lockdowns tul il-pandemija tal-Covid-19 li naqqsu bil-bosta t-tniġġiż tal-arja ma swew xejn billi n-nirien kbar li ħakmu f'diversi pajjiżi partikularment fl-Amerika reġġgħu lura l-effetti pożittivi tal-lockdowns. L-ikbar isfortuna hi, sostnew l-istess xjenzat, illi t-tniġġiż tal-arja għadu mhux rikonoxxut biżżejjed bħala l-ikbar theddida kemm għad-saħħa tal-bniedem u anki għal din il-pjaneta li ngħixu fuqha. B'mod akkumulattiv, jekk jibqa' ma jinbidel xejn, it-telfien ta' snin ta' ħajja ta-nies bil-livelli ta' tniġġiż tal-arja kif inhu llum, l-umanita se tkun tilfet 17-il-biljun ta' snin ta' ħajja umana. L-ironija hi li l-kriżi klimatika eżistenti, l-umanita mhux biss qed tħalliha sseħħ imma agħar minn hekk, qed tikkawzaha hi stess. Artiklu preċedenti "Il-Gvern iwettaq kull riforma li jwiegħed" – il-PL Artiklu li jmiss Jingħata l-libertà proviżorja wara li ġie mixli li ta n-nar lil vettura u għamel ħsara ĦALLI RISPOSTA Ħassar ir-risposta Ikkummenta: Jekk jogħġbok ikteb il-kumment tiegħek! Isem:* Jekk jogħġbok iktebismek hawn Email:* Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn Website: Save my name, email, and website in this browser for the next time I comment.